Má dať

Má dať (iné názvy pozri nižšie) je v účtovníctve ľavá strana účtu.. Opakom je dal.

Ľavou stranou účtu sa v podvojnom účtovníctve rozumie:
pri účtoch aktív tá strana, na ktorú sa účtuje počiatočný stav a prírastky aktív,
pri účtoch pasív tá strana, na ktorú sa účtujú úbytky pasív,
pri konečnom súvahovom účte tá strana, na ktorú sa účtuje konečný stav aktív,
pri účtoch nákladov tá strana, na ktorú sa účtujú vzniknuté náklady,
pri účtoch výnosov tá strana, na ktorú sa účtuje zníženie výnosov,
pri účte ziskov a strát tá strana, na ktorú sa účtujú náklady

Iné názvy 
Názvy ľavej strany účtu sú má dať, strana ,,má dať`` (skratka MD alebo Md) , debet, debetná strana, dlžnícka strana, historicky aj: (strana) vzal. Zaúčtovanie na ľavej strane účtu sa označuje aj ako (pri)písanie/(za)účtovanie/zápis na ťarchu účtu (resp. staršie ...na vrub účtu a historicky aj ...k ťarche účtu), debitovanie účtu (resp. menej vhodne debetovanie účtu)  alebo zaťaženie/zaťažovanie účtu (resp. historicky obťaženie účtu); starší ekvivalent ťarchopis (vrubopis) sa dnes už používa len v istých špecifických významoch.

Pôvod názvov 
Výraz „má dať“ vznikol ako preklad stredovekého latinského označenia ľavej strany účtu používaného v Taliansku, ktoré znelo debet dare (neskôr skrátene „debet“), čo znamená doslova „má dať“, „je povinný dať“. Toto označenie sa pôvodne používalo len v súvislosti s osobnými účtami na označenie tej strany osobného účtu, kde sa zapisovali pohľadávky účtujúceho podnikateľa (teda, že zákazník podnikateľovi „má dať“ peniaze), t. j. ľavej strany osobného účtu. Dnes už je výraz „má dať“ či „debet“ čisto tradičný a nemá nijaký obsahový význam.

Prehľad 
Prehľad synoným používaných v súvislosti s účtovaním na účet:

Poznámky

Referencie

Pozri aj 
 Dal (účtovníctvo)

Účtovníctvo